Габон-Израиль қатынастары

Габон-Израиль қатынастары — Габон мен Израиль арасындағы екіжақты тарихи және қазіргі дипломатиялық, саяси, экономикалық, әскери, мәдени және өзге де байланыстар.

 Тарихы 
Израиль мен Габон арасындағы қатынастар 1960 жылы, Габон тәуелсіздігін жариялағаннан кейін орнатылды. Сол жылы екі мемлекет бірқатар шарттар мен келісімдерге қол қойды. 1962 жылы техникалық ынтымақтастық туралы келісім мен Достық туралы шарт жасалды, ал 1963 жылы сауда келісімі бекітілді. Габон Сахараның оңтүстігінде орналасқан африкалық елдердің ішінде Израиль жас мемлекеттің дамуына қолдау көрсету үшін ауыл шаруашылығы саласының мамандары мен техниктерін жүздеп жіберген мемлекеттердің бірі болды.Gabon and Israel: Ties of Friendship and Commerce , The Israel Project.org

1973 жылы ОПЕК елдерінің қысымымен Габон Израильдің Қиямет күні соғысына қатысуына байланысты онымен дипломатиялық қатынастарды үзді. Осыдан кейін Габон бұл ұйымның құрамынан шықты.

Қатынастар 1993 жылғы 29 қыркүйекте қайта қалпына келтірілді.Israel International Relations: International Recognition of Israel , Jewish Virtual Library Қазіргі уақытта байланыстар көршілес Камерун еліндегі Израиль елшілігі арқылы жүзеге асырылады, алайда Габонда ресми түрде аккредиттелген елші қызметін Иерусалимдегі Израиль Сыртқы істер министрлігінің өкілі атқарады.Israel’s Diplomatic Missions Abroad: Status of relations , Ministy of Foreign Affairs Israel

2011 жылы Израильдің Сыртқы істер министрлігі Габонды Біріккен Ұлттар Ұйымы аясында палестинаны қолдайтын резолюцияға дауыс бермеуге көндіруге тырысты. Нәтижесінде африкалық елдің өкілдері дауыс беру кезінде қалыс қалды.Aviel Magnezi. 'Gabon will abstain from UN vote' , Ynet

2017 жылғы 28 қарашада Биньямин Нетаньяху қайта сайланған президент Ухуру Кениатаның инаугурациясына қатысу үшін Кенияға барды. Кенияға сапары барысында Нетаньяху Али Бонгомен кездесіп, Габон мен Израиль арасындағы екіжақты қатынастардың дамуын талқылады.Нетаниягу объявил об открытии ещё одного посольства Израиля в странах Африки , NEWSru.co.ilJonathan Lis. Netanyahu Meets With Reelected Kenyan President, Other African Leaders , Haaretz

 Туризм 
Қазіргі уақытта елдер арасында дипломатиялық паспорт иелері үшін визалық рәсімдерді алып тастау туралы келісім қолданыста.

 Дереккөздер 

Санат:Габон екіжақты қатынастары
Санат:Израиль екіжақты қатынастары